20. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 17343/Γ.Κ.84 της 12/31 Ιουλ. 1956 Περί κανονισμού εκκαθαρίσεως Τραπεζών εν ανακλήσει αδείας λειτουργίας των. Εν όψει των άρθρ. 8, 9 και 12 του Α.Ν. 1665/1951 «περί λειτουργίας και ελέγχου Τραπεζών» επί τω τέλει καθορισμού γενικών κανόνων διεπόντων την εκκαθάρισιν των Τραπεζών, ων ανεκλήθη η άδεια λειτουργίας. Ο εκκαθαριστής ή οι εκκαθαρισταί, άμα τη αναλήψει των καθηκόντων των, οφείλουσι να ενεργώσιν ως ακολούθως: 1.Καταρτίζουν απογραφήν των ενεργητικών και παθητικών περιουσιακών στοιχείων της Τραπέζης εντός του βραχυτέρου δυνατού χρονικού διαστήματος από της αναλήψεως των καθηκόντων των, των διοικητών και λοιπών διαχειριστών της Τραπέζης υποχρεουμένων προς παροχήν πάσης πληροφορίας και διευκρινίσεως ως και παντός εν γένει χρησίμου στοιχείου. Η απογραφή καταχωρίζεται εις ειδικόν επί τούτω ενιαίον βιβλίον, νομίμως τεθεωρημένον. 2.Περί της διενεργείας της απογραφής, συντάσσεται πρωτόκολλον υπογραφόμενον υπό των εκκαθαριστών και των διοικούντων την Τράπεζαν. Η εκ μέρους των διοικούντων άρνησις υπογραφής του πρωτοκόλλου δεν παρακωλύει την περαιτέρω εκκαθάρισιν. 12.Θ.α.18 Νομοθεσία περί Τραπεζών (Γενικά) Νομοθεσία περί Τραπεζών (Γενικά) 12.Θ.α.19-20 3.Οφείλουσι να προβαίνωσιν, εις πάσαν ενέργειαν σχετικήν προς την εκκαθάρισιν, συμπεριλαμβανομένης και της διεκπεραιώσεως των προ της εκκαθαρίσεως αρξαμένων πάσης φύσεως υποθέσεων, δικαιούμενοι να ζητώσι προς διευκρίνισιν πληροφορίας παρά των μέχρι της εκκαθαρίσεως διοικητών. Προς τούτοις προβαίνουν και εις εξακρίβωσιν των χρεών της Τραπέζης κατά την νομικήν και πραγματικότητα αυτών βάσιν. 4.Λαμβάνουν παν μέτρον εν γένει συντηρητικόν, προστασίας των συμφερόντων της Τραπέζης και των εν γένει περιουσιακών της στοιχείων (διακοπή παραγραφών, εγγραφή υποθηκών, επισκευαί πραγμάτων κλπ., ασφάλεια πυρός κλπ.). 5.Επιδιώκουν την είσπραξιν των απαιτήσεων της Τραπέζης. Η είσπραξις των απαιτήσεων τούτων δύναται να γίνεται και τμηματικώς εντός προθεσμίας 6 μηνών. 6.Δύνανται να συνάπτωσι συμβιβασμόν μετά προηγουμένην άδειαν της υποεπιτροπής πιστώσεων. Η άδεια της Υ.Π. δεν απαιτείται προκειμένου περί συμβιβασμού απαιτήσεων, αι οποίαι εν τω συνόλω των δεν υπερβαίνουν το ποσόν των δραχ. 5.000 κατά δανειστήν. 7.Προβαίνουν εις ικανοποίησιν των πιστωτών της Τραπέζης. Εφ’ όσον δεν υπάρχουν χρήματα επαρκή προς τούτο, προβαίνουν εις την ικανοποίησιν δι’ εκουσίου δημοσίου πλειστηριασμού κατά τας διατάξεις της Πολιτικής Δικονομίας των εκάστοτε απαραιτήτων προς τούτο περιουσιακών στοιχείων της Τραπέζης. Αι υπό του νόμου καθοριζόμεναι προθεσμίαι, προκειμένου περί πλειστηριασμού, συντέμνονται εις το ήμισυ, όπερ δεν δύναται να είναι μικρότερον των 3 ημερών. Εν η περιπτώσει το ήμισυ περιλαμβάνει τμήμα της ημέρας, θα λογίζεται ολόκληρος η ημέρα. Εν εκποιήσει ακινήτων της Τραπέζης ως και αξιών μη εισηγμένων εις το Χρηματιστήριον, ιδιοκτησίας της, απαιτείται πάντοτε η προηγουμένη έγκρισις της αποφάσεως περί πωλήσεως υπό της υποεπιτροπής πιστώσεων, προς ην οι εκκαθαρισταί υποβάλλουν τα προς τούτο απαιτούμενα δικαιολογητικά. 8.Καταθέτουν τας πραγματοποιουμένας εισπράξεις εις έντοκον παρά Τραπέζη λογαριασμόν, ενεργούν δε τας εκάστοτε πληρωμάς δι’ επιταγών συρομένων επί του λογαριασμού τούτου. 9.Οι εκκαθαρισταί ικανοποιούν τους πιστωτάς της Τραπέζης τους έχοντας δικαίωμα προνομιακής ικανοποιήσεως (υποθήκην ή ενέχυρον) κατά την υπό του νόμου καθοριζομένην σειράν. Οι καταθέται και οι λοιποί δανεισταί της Τραπέζης, δέον να ικανοποιούνται συμμέτρως και αναλόγως προς τας εις ρευστά δυνατότητας της Τραπέζης. Οι εκκαθαρισταί δύνανται να προβαίνουν εις μίαν προσωρινήν διανομήν, ευθύς ως δημιουργη(Αντί της σελ. 120,5(β) Σελ. 120,5(γ) θώσιν επαρκή διαθέσιμα, της οριστικής διανομής πραγματοποιουμένης κατά το τέλος της εκκαθαρίσεως. 10.«Εν περιπτώσει διορισμού πλειόνων του ενός εκκαθαριστών, ούτοι οφείλουσι δια τας ανωτέρω ανατιθεμένας αρμοδιότητας, να ενεργώσι συλλογικώς, ως και εις οιανδήποτε άλλην περίπτωσιν απαιτούσαν την σύμπραξίν των, εν διαφωνία δε αυτών αποφαίνεται η Υποεπιτροπή Πιστώσεων, ην, εν πάση περιπτώσει, δέον να τηρώσιν ενήμερον επί παντός θέματος σχετιζομένου με την κατά τ’ ανωτέρω εκκαθάρισιν ως κάτωθι: Εν περιπτώσει διορισμού πλειόνων του ενός εκκαθαριστών, ούτοι οφείλουσι δια τας ανωτέρω ανατιθεμένας αρμοδιότητας, να ενεργώσι συλλογικώς, ως και εις οιανδήποτε άλλην περίπτωσιν απαιτούσαν την σύμπραξίν των, εν διαφωνία δε αυτών αποφαίνεται η Υποεπιτροπή Πιστώσεων, ην, εν πάση περιπτώσει, δέον να τηρώσιν ενήμερον επί παντός θέματος σχετιζομένου με την κατά τ’ ανωτέρω εκκαθάρισιν. Εν απουσία ή κωλύματι τινός των πλειόνων εκκαθαριστών αι αποφάσεις λαμβάνονται υπό των παρόντων, εφ’ όσον ούτοι είναι πλείονες των απόντων και κωλυομένων». Η παρ. 10 αντικατεστάθη ως άνω δια της υπ’ αριθ. 22106/Γ.Κ. 446 της 9/13 Σεπτ. 1958 απόφ. Νομισματικής Επιτροπής (Συνεδρ.υπ’ αριθ.1056/5-9-58). 11.Αι αποζημιώσεις των εκκαθαριστών καθορίζονται δι’ αποφάσεως της νομισματικής επιτροπής κατά περίπτωσιν. 12.Περί του πέρατος της εκκαθαρίσεως αποφασίζει η Ν. Επιτροπή.